NETFLIXOVA SERIJA
Smijem li?
Pravila su tu da se krše.
Drž'te se, dečki.
Ali ljubav nema pravila.
Što si ti umišljaš?
Volim te, Anne!
To nije dovoljno.
To nije dovoljno za Anne Boleyn.
Anne će promijeniti povijest.
Je li rekao da će te oženiti?
Naravno.
Više-manje.
Žena je bez dlake na jeziku…
Jedna moja riječ i Henrik će te skratiti za glavu.
Ne bih ciljao na više da sam ti.
…u dobu koje nije voljelo žene.
Približili smo ljude Bogu više no ikad!
Dosta!
Anneine su ideje bile doista opasne.
Anne Boleyn, kako se izjašnjavate?
Nisam kriva.
Upomoć.
Kaže da je gotovo.
Malo sutra.
Ovdje je hladno. Još vina?
Hvala što si opet pristala na razgovor, Anne.
Gdje da počnemo?
Kad smo zadnji put razgovarali, govorila si mi o Amboiseu.
Poslali su me u Francusku, ne da nađem muža, nego da nađem sebe.
Ono što me jako uzbudilo bio je šušur,
kreativna energija, pobuna, rasprava.
AMBOISE, FRANCUSKA
DVADESET GODINA PRIJE
Kad je Anne Boleyn stigla na francuski dvor, bila je tinejdžerica,
potpuno drukčija od većine drugih žena u to vrijeme.
Hvala. Čvršće.
Anne.
Trebaš češće izlaziti.
Ovdje je zabava, a ti samo sjediš i čitaš.
Obitelj joj je pružila iznimno obrazovanje.
Bila je zrela.
Bila je slobodoumna, rado je čitala,
imala je vlastito mišljenje i nije ga se bojala izraziti.
Kralj Franjo ima dobar ukus.
Biti ljubavnicom oženjenoga
je kao biti usred plamena, a da se ne opečeš.
Ne znam o čemu govoriš. Vjeruj mi.
Neke stvari ne možeš naučiti iz knjiga.
Dođi.
Mary Boleyn, Anneinu sestru,
mnogo su više zanimali trenutni užici
i brzo zadovoljenje,
dok je Anne željela nešto više.
Kralj Franjo, francuski vladar, pokrovitelj umjetnosti
i ševac moje sestre.
Seks i politika idu ruku pod ruku.
Francuski dvor bio je leglo seksualnog razvrata.
Za mlade žene poput Anne i Mary bilo je divlje, uzbudljivo, kaotično,
ali ako ne paziš, malo opasno.
Kamo god bih pogledala, žene su izvlačile deblji kraj.
Muževi koji varaju,
koji ih kontroliraju, muževi koji kockaju,
ili si mogla biti ljubavnica, nasamarena, bez muža.
Bi li imala ljubavnicu da si kralj?
Žena za javnost i nasljednike. Ljubavnice za…
Sve ostalo.
Marguerite d'Ángoulême, srce intelektualne revolucije.
Štreberska šik božica.
Marguerite d'Angoulême bila je sestra francuskog kralja Franje I.
Marguerite je imala snažan utjecaj na Anne,
ohrabrivši je da prigrli feministicu u sebi.
Radikalizirala je Anne, potaknuvši je da preispita katoličku vjeru,
uvodeći te ekstremne nove ideje, koji su bile nevjerojatno opasne.
Zanimao ju je pokret za reformu Crkve.
To je značilo odbacivanje načina na koji je Crkva nedužnima otimala novac
i obećavala ono što nije mogla ispuniti.
Vjerske reforme možda danas zvuče dosadno, ali u to vrijeme značile su
da ljudi imaju slobodu mišljenja.
Imaj hrabrosti stvoriti vlastiti životni put.
Sjeti se tko si
i tko bi mogla biti.
Francuska, godina je 1520.,
a u tijeku je najekstravagantniji festival koji je Europa ikad vidjela.
Poznat kao Polje zlatne tkanine,
bio je to politički samit između Engleske i Francuske,
koje su s prekidima ratovale mnogo godina.
Stajao je gotovo 20 milijuna dolara,
to je bilo poput Woodstocka na steroidima.
To nje bila samo državna svečanost.
Bila je to prava hedonistička zabava.
Ne, ovo je pogrešno. Nezgrapno, ružno. Idi.
Moj tata, Thomas Boleyn, kolovođa. Nikad ne dijeli kontrolu s Boleynom.
Boleynovi nisu potjecali od drevne aristokracije.
Uspeli su se po društvenoj ljestvici.
I bili su uistinu u usponu na dvoru Henrika Osmog.
Anne, draga moja Anne.
Ponestalo je vina.
Trebamo vina za engleskoga kralja!
Henrik VIII. bio je engleski kralj 11 godina
i na vrhuncu svoje moći.
Henrik je bio alfa mužjak. Volio je okršaje i bio je divlje naravi.
-Bravo, Veličanstvo. -Hajde.
Franjo I., francuski kralj,
bio je Henrikov najžešći rival
i željeli su dominirati jedan nad drugim.
Engleska i Francuska stoljećima su bile povijesni neprijatelji.
Povrh toga, Franjo je imao više svega nego Henrik.
Imao je više bogatstva.
Imao je više zemlje. Više ljubavnica.
Sredite ga, Veličanstvo. To!
Smiješno. Kao da gledam dva štenca kako se tuku.
Samo su malo manje slatki.
Stvarno?
Što je bilo smiješno?
Oprostite, Veličanstvo.
Ruganje kralju je veleizdaja.
A dvoboj kad si pijan je glup.
Tko si ti?
Ja sam Anne Boleyn.
Anne Boleyn.
Jesam li rekao da možeš ići?
Trebali bismo ići.
Stalno sam u glavi vrtjela taj trenutak.
Kako me pogledao.
Kao da me htio poljubiti ili ubiti.
Henrika poslije nisam vidjela nekoliko godina dok se nisam vratila u Englesku.
Kralj Henrik VIII.
i kraljica Katarina Aragonska.
Ali moja sestra kao moja sestra,
prva se spetljala s Henrikom.
Mary je voljela kraljeve, oženjene.
Tata me planirao oženiti bratićem.
Rođače James, sada kad si se vratio, željet ćeš zasnovati dom.
Rat je bio brutalan.
Lijepo je vratiti se. Moram se skrasiti.
Što prije, pretpostavljam.
Većinu vremena bit će na turneji, sestro. Zavoljet ćeš ga.
Moj mlađi brat.
Moja srodna duša, slobodoumni George.
Naravno, zbog ozljede se ne mogu boriti.
Stalno sam kod kuće.
Ali imam punu mirovinu.
Kralj je napokon odlučio
uništiti vjerske luđake.
Četiri dečka uhvaćena su u čitanju Biblije na engleskom.
Latinski je pretežak, zar ne? Na lomaču s njima, kažem ja.
Ljudi nedovoljno bogati da nauče latinski zaslužuju spaljivanje?
Neki vjeruju da svatko ima pravo čitati Bibliju.
-Što ne bi bila na engleskom? -Anne želi reći…
Boleyne, kći ti je krivovjernica.
Morate shvatiti da je u to vrijeme, u Londonu,
bilo ilegalno imati Bibliju na engleskom.
To je bilo krivovjerje.
Ne možeš opet izmisliti religiju. Bog nam je rekao da Bibliju čitamo na latinskom.
Reći suprotno totalna je ludost.
Henry Percy.
Požuda na prvi pogled.
Anne nije bila oduševljena očevim izborom, Jamesom Butlerom,
jer već se zaljubila u Henryja Percyja.
Henry Percy bio je sličnih godina kao Anne,
ali bio je iz jedne od najviše rangiranih obitelji u Engleskoj.
Po statusu je bio znatno iznad Anne.
Drago ti je što sam te spasio od onoga?
Ne treba me spašavati od nikoga, g. Percy,
ali ako se želite zvati mojim vitezom na bijelom konju, možete.
Bila bi mi čast.
…na ulici i mislio sam da sam ga prepoznao.
Kardinal Wolsey,
potrčko kralja Henrika i glavni spletkar na dvoru.
Kardinal Wolsey bio je desna ruka kralja Henrika, osoba od povjerenja
i veliki politički agent,
nevjerojatno okrutan.
Anneina veza s Percyjem bila je vrlo problematična.
Njegove bračne planove već su pripremili njegova obitelj
i kardinal Wolsey.
Wolsey je imao planove za Percyja.
Predložit će sjajan spoj koji će koristiti raznim obiteljima,
a bit će to dobro i za Wolseyja.
Zadnje što je želio je da netko poput Anne Boleyn pomrsi planove.
Wolsey si daje u zadatak riješiti se Anne.
Percyja su maknuli s dvora,
protivno Anneinim željama,
i od tog trenutka,
Wolseyja je smatrala neprijateljem broj jedan.
Ne vjerujem mu nimalo.
DVORAC HEVER, ENGLESKA
Ime Boleyn izvrgnuo je ruglu pred cijelim dvorom.
-Što si mislila? -Nitko ne poštuje moju privatnost.
Ne budi naivna, Anne.
Ljubavni život javan ti je otkad si se rodila.
Dok ne smislim što ću s tobom, ostaješ ovdje.
Dakle, ne smijem van?
Što je važnije do biti s onim kojeg voliš?
Dužnost.
Anne se zaljubila kao i mi danas,
ali razlika je što nije mogla birati muža.
Thomas Boleyn je kriv
što je odgojio tako tvrdoglavu i svojevoljnu kćer,
svakako nekoga tko želi upravljati svojom sudbinom.
Za to si je sam bio kriv.
Sigurno nisi pročitala sve.
Ono što čitaš u životu određuje tko si.
Kao što sam uvijek govorila,
neke od najvećih lekcija u životu ne učiš iz knjiga.
Mary je već neko vrijeme bila u vezi s Henrikom i bila je trudna.
Rekla si Henriku?
Ne želi znati,
premda očajnički želi muškog nasljednika.
Legitimnoga, jasno.
Istina je da ne znam je li njegovo.
O, Mary.
Naravno, da je taj dječak bio Henrikov,
bio bi kopile, nezakonito dijete,
i ne bi mogao naslijediti prijestolje.
Ne žali me, Anne.
Sad mi je najveća želja biti dobra majka.
I dalje se ne čini pošteno što te ovako odbacio.
To je prastari problem.
Muškarci imaju afere i mogu otići,
a žene žive s posljedicama.
Ali to ne znači da je ovo u redu.
Kad je to ikad bilo važno?
Ovo.
Dotjerana, a nema kamo.
Jane Boleyn, supruga mog brata.
Tipična šogorica.
Uhvatila sam je s prstima u pekmezu, gđice Anne.
Ova je glupa.
Jedva čekam ovo.
Posudila sam joj knjigu.
Vrati je uvečer kako smo se dogovorile.
Sveta Anne.
Kako se usuđuješ?
Takva knjiga ne bi trebala biti u ovoj kući.
Slobodna je birati,
a ako opet vidim takvo što, letiš ti.
Knjige koje je Anne čitala bile su duboko kontroverzne.
Protivile su se ustaljenom poretku, ustaljenoj religiji.
Anne je bila pod utjecajem onoga što je mislio novi naraštaj,
da svi trebaju razumjeti Bibliju,
da tijelo Kristovo nije u hostiji,
da svatko može razgovarati s Bogom pod svojim uvjetima.
Ali nije to mogla reći naglas.
Što je još gore, dijeleći te ideje,
povećavala je rizik
da će je netko izdati vlastima.
Obitelji. Slušajte. Nova vijest.
-Tata mi je našao savršenog muškarca. -Nažalost, ne.
Kralj me napokon nagradio za moju očitu odanost.
Tuš, molim!
Gledate novog vikonta Rochforda.
Zvuči tako impresivno.
-Rado se držim tvog uspjeha, tata. -Da.
Netko ti mora osigurati napredak.
Znači li to da se mogu vratiti na dvor?
-Razmislit ću. -I sama naći tog savršenog muškarca.
Ne izazivaj.
Sigurno ćeš jednog dana naći pravoga, Anne.
Nekoga tko će te voljeti, paziti te
i skinuti te meni s leđa.
To je plan.
Nakon godinu, dvije u Heveru,
Anne se vratila na dvor.
Vratila se na bivši položaj dvorske dame.
Vratila si se.
Katarina Aragonska, dugogodišnja jadna supruga kralja Henrika.
Španjolka, dinamična,
s konja je trudna zapovijedala cijelom vojskom. Svaka čast.
Katarina je bila vrhunac europskog plemstva.
Bila je kći moćnih španjolskih monarha.
Također, engleski narod ju je obožavao,
a njezin brak s Henrikom
bio je jedan od najvećih političkih saveza u Europi.
Osjećam neprijateljsku vibru.
Nisi joj ti ševila muža.
Ledi Worcester, znana kao ledi W.
Najbolja frendica. Zna me bolje od mene.
Kako se usuđujete donijeti mi ovu vijest?!
Krivovjernike ćemo pozvati na red.
Nečuvena je ideja da se Biblija čita na engleskom.
To je zlo. Latinski je jezik božje riječi.
Papa, vrhovni poglavar Crkve, tako traži.
Tudorska Engleska je katolička. Henrik VIII. je katolik.
Duboko je pobožan.
Simbol je engleskog katolicizma
i čvrsto vjeruje da Bibliju treba čitati na latinskom.
Ti su fratri izvan kontrole,
napuštaju Božje kraljevstvo i Kristovu vjeru, žude za Lutherom.
Čovjek po imenu William Tyndale Novi zavjet je preveo na engleski
i bježi od engleskoga kralja.
Krivovjerstvo
je pošast Engleske i nisam spreman to tolerirati.
Želim da se ta knjiga fratru straga gurne toliko
da se uguši vlastitim bogohulstvom.
Zamisao da netko može pročitati sveto pismo
i izmisliti svoju interpretaciju, umjesto da se osloni na Crkvu
za tumačenje dobrog i lošeg, to je opasno.
Što čekaš? Izlazi!
Sugerira mogućnost anarhije, da ljudi misle svojom glavom.
AB.
Dugo se nismo vidjeli. Bio sam dječačić kad smo se sreli posljednji put.
Uvijek si mi bila draga.
Više volim starije žene.
Sir Thomas Wyatt.
Poznat po poeziji, ali sigurno ne po upucavanju.
Dvije sam godine starija od tebe.
Da. Pa…
Ti.
Sjećam te se.
I ja se sjećam vas, Veličanstvo.
Anne Boleyn, zar ne?
Pa…
Nadam se da ću te češće viđati
sada kad si se vratila na dvor.
Ovaj put ne bez košulje, pretpostavljam.
Anne je bila bez dlake na jeziku.
Bila je hrabra u dobu
koje baš nije voljelo da žene budu tako izravne.
Životni izbor žena ograničen je u 16. stoljeću.
Mogle su biti supruge, ljubavnice, časne ili usidjelice.
Anne je željela nešto više.
Nema šanse.
Smijem li?
Nema šanse.
Drž'te se, dečki.
-Lijepo. -Bravo.
Još jednom.
-Nije početnička sreća. -Je.
-Nije! -Da, vjerojatno.
Vjerojatno je.
To!
Dobro.
Bravo, Veličanstvo.
Gdje mi je nagrada?
U ovoj igri nema nagrada.
Ja sam kralj. Određujem pravila.
Prava nagrada.
Stalno smo se pogledavali na dvoru.
Nikad nisam namjeravala da se nešto dogodi.
Uzorita Anne Boleyn ne bi nikad,
pogotovo s obzirom na ono s mojom sestrom.
Ali bilo je zabavno.
Tri boda!
Vitez od Portlanda!
Henrikov identitet temelji se na njegovoj muškosti,
a to je najviše mogao pokazati kroz vitešku borbu,
u čemu je bio vješt.
Dobra mjesta.
Da. Nisam ljubiteljica viteških borbi. Uvijek netko strada.
Ne mogu gledati.
O čemu se tu radi?
„Ne usuđujem se izjaviti.“
Što izjavljuje?
Stvarno?
„Ne usuđujem se izjaviti.“
To je čudna i misteriozna poruka, zar ne,
poslana dvoru i ženi koja te gleda u viteškoj borbi,
donekle u njezinu čast.
Poruka je: „Još neću izgovoriti tvoje ime, ali znaš moje srce.“
To je golem signal svima. „U redu, imam novu ljubav.“
Malo je čudno jer ti žena sjedi ondje, ali tako je Henrik funkcionirao.
Prvi je put postalo stvarno na dan viteških borbi.
Ali nisam se htjela previše uzbuditi.
Nisam htjela vjerovati u to.
On to radi sa svim curama, zar ne?
Učinio je to s Mary. Učinio bi to sa mnom.
Nisam bila posebna.
Ali onda su uslijedila pisma.
„Već više od godine patim od ljubavne strelice,
a još nisam siguran u to imam li mjesto u srcu tvom.“
Henrik se gadno zatreskao?
Očito nije jedini.
Poslao mi je ovo.
Da vidimo.
I ovo, a večeras se nalazim s njim.
Joj!
Ljubav je opasna igra, Anne.
O, ne.
Što da učinim za pozornost?
I dalje me ne zanimaš, Wyatte.
-Bili bismo sjajan tim. -Oženjen si. Kraj.
-I kralj je. -Nisam ni njegova ljubavnica!
Ne, vrati to!
Nema li kraljica Katarina ovakvu?
Možeš poslije doći po nju!
Anne je bila šokirana i užasnuta
kad joj Wyatt ogrlicu strgnuo s vrata.
Tudorski dvor nakit je smatrao duboko simboličnim.
Henrik je Anne darovao nakit,
a time je gotovo obilježavao svoj teritorij.
Sjajno.
Bravo.
Opet, Veličanstvo.
Sljedeća igra bit će moja.
Usput, ti si ta igra.
Zapravo,
mislim da je ova igra već moja.
Henriku je djevičanstvo bilo fetiš.
Bilo mu je važno da Katarina Aragonska bude djevica prije braka.
Stalo mu je do toga da je i Anne
jer to znači da joj je prvi muškarac.
Ideja da je Wyatt možda bio blizu nje
stvara blagi osjećaj sumnje.
U svojoj prvoj knjizi, nije li ustvrdila da…
-Da. -Jest! Hvala…
Nisam mu dala ogrlicu. Ukrao ju je.
Moram ti moći vjerovati, Anne.
Ti meni?
A ti i moja sestra?
Mary je dala do znanja da dijete možda nije moje.
Ako se ne varam,
nisam prvi kralj s kojim je bila bliska.
Pa, uz tvoju naglu narav i mržnju prema krivovjercima,
zašto bih ti vjerovala?
Ni ne možeš.
Smijem li?
Ne.
Nemoj se opirati.
Ne, iz toliko razloga.
Ne mogu smisliti razlog da te ne poljubim.
Ali ne govorimo o tome, zar ne?
Želim te.
Znam.
Ovaj put
igramo po mojim pravilima.
Ovisna,
u tom trenutku.
Ali nisam mogla.
Nisam dopustila poljubac.
Bio mi je važan ugled.
Budući muž. Život o kojem treba razmišljati.
Pokušali ste reći ne čovjeku poput Henrika?
Nema koristi jer ne sluša.
Odlučila sam otići.
Kući.
DVORAC HEVER, ENGLESKA
Ne mogu prestati misliti na tebe svake sekunde u danu. To je plan?
Povući se u Hever i gledati koliko mi nedostaješ?
Ako si to htjela, uspjela si
jer učinio bih sve samo da minutu provedem s tobom.
Sigurno osjećaš bol od razdvajanja kao ja.
Imali smo nešto.
Koji bi razlog mogao biti dovoljno jak da te nemam?
Iz Henrikovih pisama znamo da mu Anne ne odgovara uvijek
kad joj je pisao.
Ne znamo igra li igru, je li to bila strategija
ili je samo bila riječ o tome da nije znala što bi
i da joj je tolika pažnja bila previše.
Ta pisma postaju eksplicitna.
Rekao sam Norfolku da drži krivi kraj.
Misliš da ga je sam ubio?
Pa kažu da je put do srca kroz želudac.
Henrik je Anne poslao divljač, meso jelena,
i napisao: „Kad to meso staviš u usta, misli na mene.“
Jasno je što govori.
Pa, kod mene je upalilo.
-Kakva romantična gesta. -Ovo je došlo s jelenom.
Hoćeš li pročitati ili ću ja?
Anne, ti to učini.
Daj da čujemo.
„Anne. Već je prošla godina dana.
Daj, poruka je jasna. Pretvorila si me u očajnika.
Pravim budalu od sebe i to znaš,
a možda čak i uživaš u tome.
Počinjem se pitati jesam li ti se ikad sviđao.“
Vragolanko jedna.
„Moram znati, hoćeš li mi biti…“
Čitaj dalje.
„…hoćeš li mi biti ljubavnica?
Bila bi mi jedina. Rado ću se riješiti svih ostalih.
-Bila bi samo ti.“ -Stani.
Bar ima tip žene.
-Mislila sam da imamo nešto posebno. -Dušo, sigurno si znala što traži.
Ne. Nikad neću biti ničija ljubavnica!
Nevjerojatna si.
Anne nije mogla vjerovati da Henrik i dalje ne shvaća.
Nije namjeravala biti mu ljubavnica.
To joj je bio antiklimaks. Vrijedila je više od toga.
Odgojena je da bude nešto sjajno. Henrik će se morati potruditi puno više.
Jesi li dobro?
Tata ima pravo. Htio je samo jedno.
Siguran sam da to nije istina.
Kako se ne bi zaljubio u tebe, Anne?
Mislila sam da me možda voli.
Umalo sam povjerovala da je moguće.
Čak sam zamišljala to kako bi bilo biti…
Što, kraljica?
Da! U trenutku ludila, razmišljala sam o tome.
Zamisli što bi bilo moguće. Provesti promjene nabolje.
Važne promjene.
I cipele.
-Ne zaboravi cipele. -Budalo!
Bila bi sjajna kraljica.
Ali već je ima, Anne.
A narod voli Katarinu.
Otpisat ću mu.
Reći da prijedlog zabije u Wolseyjevu mantiju i više mi se nikad ne javi.
Dođi.
Ti si jedini muškarac kojeg trebam.
Anne se igrala vatrom kad se odlučila narugati engleskom kralju.
Financijski položaj njezine obitelji,
njihov status i mogućnosti ovisili su o Henrikovoj naklonosti.
Odlučivši biti svojevoljna
i zauzeti se za sebe,
zapravo je ugrožavala cijelu obitelj.
Moramo razgovarati.
Nemamo o čemu.
Napisao sam ti mnogo pisama.
Odgovorila sam.
Uvjeti nisu dobri?
Tvoji uvjeti su me ponizili.
Kako se usuđuješ?
-Imala bi sve. -Što znaš o tome što želim?
Znaš li što znači da te voli engleski kralj?
Da, to znači da si ljubavnica i da ti je budućnost zapečaćena.
Volim te, Anne!
Volim te.
Mislio sam da je obostrano.
Nije dovoljno.
To nije dovoljno za Anne Boleyn.
Je li tebi dovoljno?
Što god da je ovo…
da je bilo,
gotovo je.
Idi.
Ozbiljno griješiš.
Blesava djevojko.
Odbacila si svoju budućnost, budućnost svoje obitelji.
Sve za što smo radili!
Što li si učinila?
Prijevod titlova: Kristijan Nikolić